Around Lesotho: Trip 1 - BIKE TALK
Story by Jacques Erasmus
Vier van die vyf fietse wat dié toer meegemaak het, mag dalk avontuur fietse (adventure bikes) wees, maar met die volgende drie dae sou ons bewys dat jy met enige motorfiets (selfs 'n Roadster) avontuur kan gaan opsoek.
Dag 1: Amanzimtoti na Ficksburg – 490km
Op die 28ste Desember gebeur dit dan uituindelik. Ons langbeplande trippie rondom Lesotho op teer. Nee, ek jok. Dit was nie langbepland nie. Daar is besluit, na twee baie sterk espresso koffies, dat in stede van 'n oornag rit na die wildekus, ons eerder rondom Lesotho sou ry…
Na so bietjie vroeë oggend reën bevind ons onsself dan op die N2 vannaf Amanzimtoti op die Natal se Suidkus oppad na Ficksburg, waar ons die eerste aand sou slaap. Maar die doel van die paar dae sou nie net wees om rondom die Sotho koningkryk te ry nie, maar ook om nuwe dinge te ervaar en op te soek. Om die rede sal die N3 na Harrismith net nie voldoende wees nie. Nottingham Road, verby die Sterkfontein Dam, oor die Oliviershoek Pas. Dit klink meer soos die avontuur waarna ons opsoek was.
Behalwe vir die bietjie padwerke oor die pas, bly die roete fantasties met die Drakensberge wat jou heeltyd vergesel. En maak seker jy mis nie uit op die lekkerste bier op die pad net buite Bergville nie…Gemmerbier by die rooi draak se padstal.
In 'n oogwink bevind ons onsself in die Golden Gate Nasionale Park. 'n Absolute moet as jy in die deel van die land toer. Na goeie reën loop al die watervalle en die veld is die mooiste groen in kontras met die geel en rooi Sandsteen formasies van die Suid Vrystaat.
Maar die beste geologie kan selfs nie kers vashou by die beste stukkie teerpad in dié geweste nie. Dit sal jy vind nadat jy lekker middagete in Clarens gehad het, oppad Fouriesburg toe. 'n Motorfietsryer se droom; 30 of wat kilometres van die beste oop, lang draaie in die land en nie 'n slaggat (of snelstrik) in sig nie.
Nag 1 die middag bring ons dan so deur in die Hoogland Hotel in Ficksburg. Vriendelike diens, bekostigbaar en skoon. Probeer gerus die fillet steak!
Dag 2: Ficksburg na Ugie – 500km
Die tweede dag sou ons vannaf Ficksburg na Ugie neem. Behalwe weereens vir padwerke, sou die roete ons deur van die beste natuurskoon neem op die rit. Van Ficksburg is ons verby Clocolan na Lady Brand, en van daar na Wepener. Aangesien daar geen brandstof, water of geriewe hier te kry was nie, is ons deur tot op Zastron. Hier kom ons groep toe af op een van die beste geheime van die dorp: Die Kotteljonsie. 'n Teetuin weggesteek agter ou winkels net buite die hoofstraat. Besoek dit gerus! Met Zastron agter ons, was dit aanstoot tot op Lady Grey oor Sterkspruit en van daar tot by die begin van die beste paaie van die dag. Die Barkly Pas bly maar een van die mooistes in die geweste. Dit neem jou verby Gatberg, 'n groot opening in een van die pieke; die beste was egter 'n verrassing vir ons almal. Die verblyf vir die aand op Ugie by die Clarendon Gaste Huis. Dié ou pastorie het soveel geskiedenis dit sou moeilik wees om oor alles hier te skryf. Dominie Solly Ozrovech was selfs daar betrokke in die jare sestigs. Dis 'n moet as jy in die omgewing is. Vra gerus die Gouws familie om jou meer te vertel.
Dag 3: Ugie na Amanzimtoti – 500km
Dit mag dalk die laaste dag wees, maar dit het defnitief nie beteken dat die mooi paaie en natuurskoon iets van die verlede was nie. Die roete vanaf Maclear oor Mount Fletcher na Matatiele bestaan uit die allerbeste lang draaie met die Drakensberge wat nog steeds wink in die agtergrond. Matatiele se melk depot het dan gesorg vir 'n melkskommel uit die boonste rakke. Probeer maar die koffie geur want jy sal die kafiëne nodig kry vannaf Kokstad na Port Shepstone. Hier is dit heeltyd speeltyd met draaie wat sal sorg dat jy 'n nuwe agterband nodig sal hê op Port Shepstone. Ongelukkig is dit dan terug op die nationale roete na Durban en glo my, na die afgelope drie dae se paaie, dit was baie moeilik om weer snelweg te ry.
So het ons dan seker ons doel bereik. Enige soort fiets sou kon saamry op die avontuur. En in die proses sien ons toe nuwe dorpe, berge en ontmoet nuwe mense en geniet ons alles wat dié mooi land van ons kan aanbied – en die beste "bike" bly maar die een waarop JY ry.